《中秋后一夕溪上对月》
明代·区怀年

素魄哉生黯佩缑，迟回银汉夜深愁。孤砧远戍烦霜杵，长笛谁深听海楼。

清霭眺残珠树杳，碧云思断桂花秋。溪光临影牵乌鹊，葛屦凉侵露未收。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。